CELEX: C2005/205/23
Language: hu
Date: 2005-08-20 00:00:00
Title: C-256/05. sz. ügy: A Telekom-Control-Kommission 2005. június 13-i végzésével a Telekom Austria AG ügyben benyújtott előzetes döntéshozatal iránti kérelem

20.8.2005   
            
            
               HU
            
            
               Az Európai Unió Hivatalos Lapja
            
            
               C 205/13
            
         A Telekom-Control-Kommission 2005. június 13-i végzésével a Telekom Austria AG ügyben benyújtott előzetes döntéshozatal iránti kérelem
   (C-256/05. sz. ügy)
   (2005/C 205/23)
   Az eljárás nyelve: német
   A Telekom-Control-Kommission (Ausztria) 2005. június 13-i végzésével, amely 2005. június 17-én érkezett a Bíróság Hivatalához, a Telekom Austria AG ügyben előzetes döntéshozatal iránti kérelmet nyújtott be az Európai Közösségek Bíróságához.
   A Telekom-Control-Kommission a következő kérdésről kéri a Bíróság döntését:
   Érvényes-e a Bizottság 2004. október 20-i C(2004)4070 végleges határozata, amelyben a 2002/21/EK irányelv 7. cikkének (4) bekezdése alapján arra szólítja fel a Telekom-Control-Kommissiont, hogy vonja vissza a 2004. július 20-án közölt intézkedéstervezetét az M 9/03, M 9a/03. sz., az Európai Bizottságnál az AT/2004/0090. sz. alatt nyilvántartott, a „tranzitszolgáltatások a helyhez kötött nyilvános telefonhálózatban” piac elemzésére vonatkozó eljárásban, az EK-Szerződés 253. cikke, a 2002/21/EK irányelv (1) 7. cikkének (4) bekezdése, 8. cikkének (2) bekezdése, 14., 15. és 16. cikke, az Európai Bizottság piacelemzésre vonatkozó iránymutatásai és az Európai Bizottság piacokról szóló ajánlásai alapján?
   
      (1)  HL L 108., 33. o.; magyar nyelvű különkiadás 13. fejezet, 29. kötet, 349. o.